Fiteny etiôsemitika
Ny fiteny etiôsemitika na fiteny afrôsemitika na fiteny etiôpika dia fianakaviam-piteny tenenina indrindra ao Etiôpia sy ao Eritrea. Izy ireo sy ireo fiteny arabo atsimo taloha sy ankehitriny no mamorona ny sampana atsimon' ny fianakaviam-piteny semitika. Ny tena lehibe indrindra amin' izy ireo dia ny fiteny gezy (izay tsy misy mpiteny intsony fa voatahiry ho fiteny litorjika), ny fiteny tigrinia (fiteny ôfisialin' i Eritrea), ny fiteny amharika (fitenin' ny fitanantanan-draharaham-panjakana ao Etiôpia), ny fiteny tigrea ary ireo fiteny goragea. Soratana amin' ny abidim-baninteny gezy ireo fiteny ireo.

Mizara sampana roa ny fiteny etiôpika, dia sampana avaratra sy ny sampana atsimo. Ny fiteny ao amin' ny sampana avaratra dia ahitana ny fiteny gezy, ny fiteny tigrinia, ny fiteny tirgrea ary ny fiteny dahalika. Ny fiteny ao amin' ny sampana atsimo dia ahitana ny fiteny amharika, ny fiteny argoba, ny fiteny harary, ny fiteny gorage atsinanana (izay mizara ho fiteny silt'e sy fiteny zoay), ny fiteny gafata (fiteny maty), ny fiteny goragea avaratra (izay mizara ho fiteny sôdô sy fiteny gôgôta), ny fiteny inora, ny fiteny mesmesa (fiteny maty), ny fiteny meskana, ny fiteny sebata bety goragea.

Jereo koa 
Fiteny semitika sasany

 Fiteny hebreo
 Fiteny arabo
 Fiteny arameana
 Fiteny siriaka

Sokajy ao anatin' ny fianakaviam-piteny semitika

 Fiteny semitika afovoany
 Fiteny semitika atsimo
 Fiteny semitika avaratra-andrefana
 Fiteny semitika andrefana
 Fiteny semitika atsinanana

Sampam-piteny ao amin' ny finakaviam-piteny hamitô-semitika

 Sampam-piteny berbera,
 Sampam-piteny kositika,
 Sampam-piteny semitika,
 Sampam-piteny egiptiana taloha,
 Sampam-piteny tsadika,
 Sampam-piteny ômôtika.